S'obre el període d'inscripció per a exàmens oficials en llengua portuguesa
El portuguès és llengua oficial a Portugal, Angola, Brasil, Moçambic, Guinea-Bissau, Sao Tomé i Príncipe, Cap Verd i Timor Oriental.
A més, cal recordar que és una llengua molt pròxima al gallec.
A tot el món, el parlen gairebé 240 milions de persones.
En el curs 2016-2017, a les escoles de Catalunya públiques o privades en règim de concert, hi havia prop de 3.500 alumnes matriculats amb nacionalitat d'un país on es parla el portuguès.
Les classes de llengua i cultura portugueses que s'ofereixen en alguns centres educatius de Catalunya són fruit de l'acord de cooperació entre Espanya i Portugal en matèria educativa.
L'Institut Camões és, des de l'any 2009, la institució competent per promoure l'ensenyament de portuguès a l'exterior.
El Departament d'Ensenyament col·labora amb l'Institut Camões des del curs 2008-2009.
Les classes de portuguès s'ofereixen com a activitat extraescolar i també com a opció curricular a secundària, en l'horari lectiu dels alumnes.
El professorat que imparteix les classes és personal funcionari nomenat i retribuït pel govern de Portugal.
Les classes s'adrecen a alumnat d'educació infantil, primària i secundària, en horari extraescolar o lectiu, i són gratuïtes.
Els alumnes de més de 15 anys poden obtenir un certificat oficial de coneixement de portuguès a través de les escoles oficials d'idiomes o bé es poden presentar a les proves per a l'obtenció de certificats de portuguès com a llengua estrangera que expedeix el Centro de Avaliaçao de Portugues Língua Estrangeira (CPLE), unitat de la Facultat de Lletras de la Universitat de Lisboa.
Obert el termini d'inscripció a les proves de portuguès llengua estrangera
Obert el termini d'inscripció als cursos d'estiu de portuguès (març-juny 2019)
Sciences et société en portuguès: els tres programes Passerelles, que tenen com a objectius temes de ciutadania (prevenir els riscos per la salut associats amb l'exposició excessiva al Sol, prevenció de les malalties relacionades amb l'excés de pes i l'obesitat, promoure i facilitar el compostatge dels residus orgànics d'origen), permeten al professorat participar en la formació Sciences et société i així familiaritzar-se amb la metodologia científica de La Main à la Pâte, creant activitats d'investigació basades en preguntes, observacions i experimentacions.
El programa Euromania neix d'un projecte europeu amb l'objectiu de desvetllar interessos plurilingües i avançar cap a una competència lectora plurilingüe en set llengües romàniques: català, castellà, francès, occità, romanès, italià i portuguès.
El material per treballar el projecte Euromania és el resultat de tres anys de treball d'un grup d'experts.
Consta de 20 dossiers per a l'aprenentatge multilingüe de les àrees de matemàtiques, història, ciències i tecnologia i va adreçat a l'alumnat amb edats compreses entre els 8 i els 12 anys.
L'originalitat del mètode Euromania resideix en la seva dualitat.
Es treballen les matèries amb l'ajut de suports redactats en les llengües romàniques.
Al mateix temps, es construeixen les competències d'intercomprensió a través del suport de les àrees.
No es tracta d'aprendre llengües, sinó de construir competències d'intercomprensió.
L'Institut Joan Brudieu inicia els cursos de Llengua i cultura portugueses, amb la col·laboració de Camões, Instituto da Cooperação e da Língua (Institut responsable de l'Ensenyament del Portuguès a l'Estranger) i el Servei de Llengües del Departament d'Ensenyament de la Generalitat de Catalunya.